Lav et referat af nedenstående tekst:

Tekst:
Et par på 27 år fra Aalborg blev natten til torsdag vækket på en ganske ubehagelig måde. Klokken 01.26 blev døren til parrets lejlighed i Holbergsgade sparket ind og to maskerede mænd brød ind til parret i deres soveværelse. - De råber noget om, at de skal betale hvad de skylder, fortæller vagtchef ved Nordjyllands Politi Carsten Kjær. - Så tager den ene af mændene en golfkølle og slår mod mandens hoved seks til otte gange. Han får dog værget for sig med sin dyne, så han får kun en rift, siger vagtchefen, der er uforstående overfor hvorfor parret blev overfaldet. - De fortæller at de på ingen måde skylder nogen noget og de er heller ikke kendt af politiet, så det er muligt at de maskerede mænd er gået forkert, siger Carsten Kjær. Efter overfaldet tog mændene parrets mobiltelefoner og forlod lejligheden. De to mænd beskrives som 180 centimeter høje og almindelige af bygning. Den ene var iført lyse bukser og sort trøje mens den anden havde en blå og hvis joggingtrøje på.

Referat:
To maskerede mænd brød natten til torsdag ind hos sovende par i Aalborg.